wickkiey/tamil-wikipedia-chunked huggingface dataset:
# கிழங்கு

## தண்டுக் கிழங்குகள்

**தண்டுக் கிழங்குகள்** என்பவை தண்டு வேர்களிலிருந்தோ, தண்டு ஓடுகளிலிருந்தோ (stolon) வளரும் பருத்த சதைப்பற்றுள்ள பாகம் ஆகும். தண்டுக் கிழங்குகளின் மேற்புறத்திலிருந்து முதன்மைத் தண்டுகளும், இலைகளும் முளைக்கும். அதன் கீழ்ப்புறத்திலிருந்து வேர்கள் விடும். தண்டுக் கிழங்குகள் தாவரங்களில் ஒரு பக்கத்திலோ, மண்ணிற்கு நெருங்கிய இடத்திலோ முளைக்கக் கூடியவை. மண்ணுக்கு கீழே கிடக்கின்ற தண்டுக் கிழங்குகள் அதிக காலம் சத்துக்களைச் சேமித்து வைத்திருப்பதில்லை. சில தாவரங்களில் தண்டுக் கிழங்குகள் சிறுத்து விதைகள் போலக் தென்படுவதும் உண்டு. கோடை காலங்களில் தண்டுக் கிழங்குகள் சுருங்கி விடும். பின்னர் ஏதுவான நிலை வருகின்ற சமயத்தில் முளைவிடத் தொடங்கும். பிகோனியா போன்ற தாவரங்களின் தண்டுக் கிழங்குகள் பல காலத்திற்கு உயிர்ப்புடன் இருக்கக் கூடியவை. ஆனால் சில தாவரங்களில் இலைகள் முளைக்கின்ற வரை மட்டுமே தண்டுக் கிழங்குகள் இருக்கும். அதன் பின் சுருங்கி, காய்ந்து சருகாகிவிடுகின்றன.
# கிழங்கு

## தண்டுக் கிழங்குகள்

### உருளைக்கிழங்குகள்

உருளைக்கிழங்குகள் கூட தண்டுக் கிழங்கு வகையைச் சேர்ந்தவையே. அதன் தண்டு ஓடுகள் பருத்து, சேமிப்பு உறுப்புக்களாக வளர்ச்சியடைந்து விடுகின்றன.
# கிழங்கு

## வேர்க் கிழங்குகள்

**வேர்க் கிழங்குகள்** என்பவை, சில தாவரங்களின் முதன்மை வேர்களோ, வேற்றிட வேர்களோ உணவைச் சேமித்து வைப்பதனால் பருத்து சதைப்பற்றுடன் காணப்படும். அந்தப் பருத்த பாகங்கள் சேமிப்பு வேர்கள் எனவும், வேர்க் கிழங்குகள், கிழங்குவேர்கள் எனவும் அறியப்படுகின்றன.
# மணிப்பூரில் விளையாட்டுகள்

மணிப்பூருக்கு என தனித்துவமான விளையாட்டுகள் உண்டு.
# மணிப்பூரில் விளையாட்டுகள்

## வெளியரங்க விளையாட்டுகள்

முக்னா, போலோ, தேங்காயை பயன்படுத்தி விளையாடும் ரக்பி, படகுப் போட்டி ஆகியவை வெளியரங்க விளையாட்டுகளாகும்.
# மணிப்பூரில் விளையாட்டுகள்

## வெளியரங்க விளையாட்டுகள்

### முக்னா

முக்னா என்பது மற்போர் வகை விளையாட்டாகும். பழங்காலந்தொட்டே இந்த விளையாட்டை அரசரோ, உள்ளூர் அமைப்புகளோ நடத்திவந்திருக்கின்றன. வெற்றி பெறுவோர்க்கு வாகையர் பட்டமும், உப்புப் பொதியும், கையால் நெய்யப்பட்ட உடையும் வழங்கப்படும்.
# மணிப்பூரில் விளையாட்டுகள்

## வெளியரங்க விளையாட்டுகள்

### யூபி லக்பி

இது ரக்பி காற்பந்து விளையாட்டை ஒத்திருக்கும். பந்துக்கு பதிலாக தேங்காயை பயன்படுத்துவர். விளையாட்டு தொடங்கும் முன் தேங்காய், விழாவை தலைமை தாங்குபவரிடம் தரப்படும். ஒரு அணியினர், இந்த தேங்காயை வைத்துக் கொண்டே இலக்குக் கோட்டை தாண்ட வேண்டும். எதிர்தரப்பினர் தடுக்க முயன்று, தேங்காயை பிடுங்கினால் அவர்களுக்கும் புள்ளிகள் வழங்கப்படும். இது ஆண்டு தோறும் நடத்தப்பட்ட விளையாட்டாகும். அப்பகுதியின் அரசர் தலைமையேற்று விளையாட்டை கண்டுகளிப்பார்.
# மணிப்பூரில் விளையாட்டுகள்

## உள்ளரங்க விளையாட்டுகள்

### கங்கு

இதை ஆண்களும் பெண்களும் விளையாடுவர் இரு அணியினர் விளையாடக் கூடிய விளையாட்டில், இலக்கை குறிவைத்து அடிக்க வேண்டும்.
# கரிம-ஒட்சிசன் பிணைப்பு

**கரிம-ஒட்சிசன் பிணைப்பு** (*Carbon-oxygen bond*) என்பது கரிமத்திற்கும் ஒட்சிசனுக்கும் இடையிலான பங்கீட்டுவலுப் பிணைப்பு ஆகும். கரிம-ஒட்சிசன் பிணைப்பானது ஒற்றைப் பிணைப்பாகவோ (C-O) இரட்டைப் பிணைப்பாகவோ (C=O) மும்மைப் பிணைப்பாகவோ (C≡O) காணப்படலாம். C-O பிணைப்புக்கு எத்தனோலையும் (CH<sub>3</sub>CH<sub>2</sub>OH) C=O பிணைப்புக்குக் காபனீரொட்சைட்டையும் (CO<sub>2</sub>) C≡O பிணைப்புக்குக் காபனோரொட்சைட்டையும் (CO) எடுத்துக்காட்டுகளாகக் குறிப்பிடலாம்.
# கரிம-ஒட்சிசன் பிணைப்பு

## ஒட்சிசன் தொழிற்பாட்டுக் கூட்டங்கள்

கரிம-ஒட்சிசன் பிணைப்புகள் பின்வரும் தொழிற்பாட்டுக் கூட்டங்களில் காணப்படுகின்றன.
| வேதி வகுப்பு | பிணைப்பு வரிசை | வாய்பாடு | கட்டமைப்பு வாய்பாடு | எடுத்துக்காட்டு |
| --- | --- | --- | --- | --- |
| அற்ககோல் | 1 | ROH | எத்தனோல் |  |
| - | ஈதர் | 1 | ROR' | ஈரெத்தைல் ஈதர் |
| கரிமப் பரவொட்சைடு | 1 | ROOR' | இருதேட்டுபியூற்றைல் பரவொட்சைடு |  |
| - | எசுத்தர் | 1 | RCOOR' | எத்தைல் அக்கிரிலேற்று |
| - | காபனேற்று எசுத்தர் | 1 | ROCOOR' | எத்திலீன் காபனேற்று |
| - | கீற்றோன் | 2 | RCOR' | அசற்றோன் |
| - | அலுடிகைடு | 2 | RCHO | அக்குரோலீன் |
| - | பிரிலியம் உப்பு | 1.5 | அந்தோசயனின் |  |
# சூர்யநகரி விரைவுவண்டி

**சூர்யநாகரி விரைவுவண்டி** என்பது இந்திய இரயில்வேயினால் இயக்கப்படுகின்ற விரைவுவண்டி ஆகும். இது ஜோத்பூர் சந்திப்புக்கும், பாந்திரா முனையத்துக்கும் இடையே பயணிக்கிறது.
# சூர்யநகரி விரைவுவண்டி

## வழித்தடம்

இந்த வண்டியின் வழித்தடம் பின்வருமாறு.
- ஜோத்பூர் சந்திப்பு
- லூனி சந்திப்பு
- பாலி மார்வாடு
- மார்வாடு சந்திப்பு
- ரானி
- ஃபால்னா
- ஜவாய் பாந்து
- ஆபு ரோடு
- பாலன்பூர் சந்திப்பு
- மகசேனா சந்திப்பு
- அகமதாபாத் சந்திப்பு
- ஆனந்து சந்திப்பு
- வடோதரா சந்திப்பு
- அங்கலேஷ்வர் சந்திப்பு
- சூரத்து
- போரிவலி
- பாந்திரா முனையம்
# பாந்திரா முனையம்

**பாந்திரா முனையம்**, இந்திய நகரமான மும்பையின் பாந்திராவில் உள்ளது. இது மும்பையில் உள்ள ஆறு முனையங்களில் ஒன்று. மற்றவை சத்திரபதி சிவாசி தொடருந்து நிலையம், மும்பை சென்ட்ரல், லோகமானிய திலக் முனையம் (குர்லா முனையம்), தாதர்(மத்திய ரயில்வே) & தாதர் (மேற்கு ரயில்வே).
# பாந்திரா முனையம்

## தொடர்வண்டிகள்

- 12215/16 - தில்லி சராய் ரோகில்லா - பாந்திரா முனையம் கரீப் ரத் விரைவுவண்டி
- 12247/48 - பாந்திரா முனையம் - ஹசரத் நிசாமுதீன் யுவா விரைவுவண்டி
- 12471/72 - சுவராஜ் விரைவுவண்டி (ஜம்மு தாவி வரை)
- 12479/80 - சூர்யநகரி விரைவுவண்டி (சோத்பூர் வரை)
- 12907/08 - மகாராஷ்டிரா சம்பர்க் கிராந்தி விரைவுவண்டி (தில்லி ஹசரத் நிசாமுதீன் வரை)
- 12925/26 - பஸ்சிம் விரைவுவண்டி (அம்ரித்சர் வரை)
- 19019/20 - தேராதூன் விரைவுவண்டி (தேராதூன் வரை)
- 19027/28 - பாந்திரா முனையம் - ஜம்மு தாவி விவேக் விரைவுவண்டி (ஜம்மு தாவி வரை)
- 19049/50 - பாந்திரா - பட்னா விரைவுவண்டி
# உலகளாவிய இந்தி மாநாடு

**உலகளாவிய இந்தி மாநாடு** என்பது இந்திய அரசினால் நடத்தப்படுகின்ற மாநாடு ஆகும். இதில் உலகின் பல பகுதிகளில் இருந்தும் வந்திருக்கும் இந்தி எழுத்தாளர்கள், கவிஞர்கள் போன்றோர் பங்கேற்பர். ஒவ்வொரு மாநாட்டிலும் விருதுகளும் பரிசுகளும் வழங்கப்படும்.
# உலகளாவிய இந்தி மாநாடு

## வரலாறு

**'''உலக இந்தி மாநாடுகள்'''**  
| 1 | 10-14 ஜனவரி 1975 | நாக்பூர் | இந்தியா |
| --- | --- | --- | --- |
| 2 | 28-30 ஆகஸ்டு 1976 | போர்ட் லூயிஸ் | மொரிசீயசு |
| 3 | 28-30 அக்டோபர் 1983 | புது தில்லி | இந்தியா |
| 4 | 2-4 திசம்பர் 1993 | போர்ட் லூயிஸ் | மொரீசியசு |
| 5 | 4-8 ஏப்ரல் 1996 | டிரினிடாட் மற்றும் டொபாகோ | டிரினிடாட் மற்றும் டொபாகோ |
| 6 | 14-18 செப்தம்பர் 1999 | இலண்டன் | ஐக்கிய இராச்சியம் |
| 7 | 5-9 ஜூன் 2003 | பாராமரிபோ | சூரினாம் |
| 8 | 13-15 ஜூலை 2007 | நியூயார்க் நகரம் | ஐக்கிய அமெரிக்கா |
| 9 | 22-24 செப்தம்பர் 2012 | ஜோகானஸ்பேர்க் | தென்னாப்பிரிக்கா |
# எண்ணெய்ப் பனையன்

**எண்ணெய்ப் பனையன்** அல்லது **பட்டை ஓலைப்பாம்பு** (Banded kukri snake) என்பது ஒரு நஞ்சற்ற பாம்பு இனமாகும். இது இலங்கை, இந்தியா, வங்காளதேசம், பாக்கித்தான், பூட்டான், பர்மா, தாய்லாந்து, நேபாளம் ஆகிய நாடுகளில் காணப்படுகிறது.
இப்பாம்பு ஓர் இரவாடி ஆகும்.
# எண்ணெய்ப் பனையன்

## விளக்கம்

இப்பாம்புகள் செந்நிறத்திலோ அல்லது சாம்பல் கலந்த பழுப்பு நிறத்திலோ இருக்கும். பளபளப்பான செதில்களுடன், கூரற்ற தலை கொண்டு இருக்கும். இதன் கண்மணிகள் உருண்டையாக நன்கு புலப்படும்வகையில் இருக்கும். இதன் உடலில் கருப்பு அல்லது கரும்பழுப்பு நிறத்தில் பட்டைகள் இருக்கும். தலை மேலே உள்ள பட்டைகள் அம்புக் குறி போன்று தெளிவாகக் காணப்படும். உடலின் அடிப்பகுதி வெளுத்துக் காணப்படும். பல்லி போன்ற இதன் இரைகளைப் பிடிக்க ஏதுவாக இதற்கு வளைந்த கூரியபற்கள் இருக்கும்.  
இப்பாம்பின் மொத்த நீளம் 24 அங்குலமும், வால் 3.5 அல்குலமும் இருக்கும். (பெண் பாம்பு 640 மிமீ, வால் 100 மிமீ)  
இப்பாம்புகள் இந்தியா, நேபாள இமயமலைப் பகுதிகளில் 4100 அடி உயரம்வரை உள்ளதாக பதிவு செய்யப்பட்டுள்ளது.
# அயோடின் குறைபாடு

**அயோடின் குறைபாடு** என்பது அருகிய தனிமமான அயோடின் இல்லாமையைக் குறிக்கும். இக்குறைபாடு கழுத்தில் முன்பும் பக்கவாட்டிலும் தைராயிடு வீக்கத்தையும் தைராயிடுச் சுரப்புக் குறைபாட்டையும் விளைவிக்கும். இதனால் வளர்ச்சிக் குறைபாடுகளும் நலவாழ்வுச் சிக்கல்களும் உருவாகும்.அயோடின் குறைபாடு அறிதிறன் குறைபாட்டையும் உருவாக்குவதால் இது ஒரு பொது நலவாழ்வு வினாவாகும்.
# அயோடின் குறைபாடு

## நோய்க்காரணமும் நோய்நாடலும்

அயோடின் ஒரு முதன்மையான அருந்தனிமம் ஆகும்; தைராயிடு இசைமங்களாகிய தைராக்சின் மூவயடோத்ய்ரொனைன் இரண்டிலும் அயோடின் உள்ளது. அயோடின் குறைபாடு மண்ணின் குறைபாடு ஆகும். மண்ணின் மேற்பரப்பில் இருந்த அயோடின் தட்ப வெட்ப காரணமாக குறிப்பாக வெள்ளம் காரணமாக கடலில் சென்று கலந்து விட்டது. மண்ணின் மேற்பரப்பில் போதுமான அளவு அயோடின் இல்லாத காரணத்தால் மண்ணில் வளரும் தாவரங்களிலும் மனிதனுக்கு போதுமான அளவு அயோடின் இருப்பதில்லை. தாவரங்களில் போதுமான அளவு அயோடின் இல்லாத காரணத்தால் அதை உண்டு வாழும் விலங்குகளிலும் மற்றும் தாவரங்களையோ அல்லது இவை இரண்டையுமோ உண்டு வாழும் மனிதர்களுக்கு போதுமான அளவு அயோடின் கிடைப்பதில்லை.
# அயோடின் குறைபாடு

## தவிர்ப்பும் பண்டுவமும் (சிகிச்சையும்)

இந்தக் குறைபாட்டைத் தவிர்க்க, அயோடின் ஊட்டிய உப்பைப் பயன்படுத்தலாம். மேலும் மாவு, தண்ணீர், பால்போன்ற உணவுப் பொருள்களில் அயோடின் சேர்மங்களை சேர்த்துக் கொள்ளலாம்.
# அயோடின் குறைபாடு

## நோயிடரியல்

அயோடின் குறைபாடு 2010 ஆய்வின்படி 18.7 கோடி (2.7 விழுக்காடு) மக்களில் அமைந்துள்ளது. இதனால் அவர்களுக்குக் கழுத்தில் தைராயிடு வீக்கம் ஏற்படுகிறது. இதனால் 1990 இல் 2100 ஆக இருந்த இறப்பு 2013 இல் 2700 ஆக உயர்ந்துள்ளது.
# அயோடின் குறைபாடு

## குறிகளும் அறிகுறிகளும்

### கழுத்துக் கழலை அல்லது வீக்கம்

குருதியில் உள்ள இரு தைராயிடு இசைமங்களில் (Hormones) ஒன்றான தைராக்சின் சுரப்பு, அயோடின் குறையும்போது உருவாகாமல் போவதால் இந்நிலை உயர் தைராயிடு சுரக்கவைக்கும் இசைமங்களைத் தூண்டிவிட்டு உயிர்வேதி வினைகளை வேகப்படுத்திவிடும். எனவே உயிர்க்கல வளர்ச்சியும் கூடுதலாகி தைராயிடு நாள வீக்கம் அல்லது கழலையை உருவாக்கும் மிகக்குறைவான அயோடின் குறைபாடு நிலவும்போது, மூவயோடியொதைரோனைன் மட்டங்கள் (T<sub>3</sub>), லெவோதைராக்சி மட்டங்கள் குறைந்துள்ளபோது, உயரும். ஏனெனில், குறைவை ஈடுகட்ட, உடம்பு லெவோதைரக்சினின் பெருமளவை மூவயடோதைராக்சினாக மாற்றிவிடுகிறது. இவ்வகை நோயாளிகளுக்கு பருத்தல் குறைந்த கழலை ஏற்படும். வளர்ந்த நாடுகளில் 1900களில் அயோடின் நிரப்பூட்டம் தரத் தொடங்கிவிட்ட்தால் இந்நிலை பரவலாகக் குறைந்துவிட்டது.; என்றாலும், ஆத்திரேலியாவிலும் நியூசிலாந்த்லும் பல ஐரோப்பிய நாடுகளிலும் இன்னமும் அயோடின் குறைபாடு கணிசமான நலவாழ்வுச் சிக்கலாகவேஉள்ளது. மூன்றாம் உலக நாடுகளில் இது மேலும் பரவல்லாக நிலவுகிறது.. இதயநாள நோயைக் குறக்க மேற்கொண்ட நலவாழ்வு நடவடிக்கையால் விரும்பும் அயோடினைப் பயன்படுத்தல் கட்டுப்படுத்தப் பட்டுள்ளது. கூடுதலாக, மேலைநாடுகளில் பதப்படுத்திய உணவை உட்கொள்ளுதலும் கூடிவிட்டது. இவ்வகை உணவுகளில் பயன்படும் அயோடினற்ற உப்புகள் சமையலின்போது உப்பைக் கூட்டும் வழிமுறையைத் தடுத்துவிட்டது.  
குறிப்பிட்ட வட்டார மக்கள்தொகையில் 5% அளவுக்கும் மேல் கழுத்துக் கழலை காணப்பட்டால் அது நோயிடரியல் தன்மையுடையதாக்க் கருதப்படும். பெரும்பாலும் இதை அயோடின் நிரப்பூட்டத்தால் தீர்க்கலாம். கழுத்துக் கழலைக்கு ஐந்தாண்ட்களுக்கும் மேல் மருத்துவம் பார்க்காவிட்டால், தைராயிடு நாளப் பருத்தலை அயோடின் அல்லது தைராக்சின் கொடுத்து தீர்க்க முடியாது. ஏனெனில் இந்நிலையில் தைராயிடு நாளம் முற்றிலுமாகச் சிதைந்துவிடும்.
# அயோடின் குறைபாடு

## குறிகளும் அறிகுறிகளும்

### வளர்ச்சிக் குன்றல் அல்லது வளர்ச்சிக் குறண்மை

அயோடின் குறைபாடு என்பது உலகளாவிய நிலையில் தவிர்க்கமுடிந்த உள ஊனங்கள் ஏற்படுத்தும் முதன்மையான காரணிகளில் ஒன்றாக உள்ளது. இது அறிதிறன் ஈவை 10 முதல் 15 வரை குறைக்கவல்லதாயுள்ளது. இனக்குழுக்களின் அறிதிறன் வேறுபாட்டிற்கான காரணம் அயோடின் குறைபாடும் பிற நுண்ணூட்டக் குறைபாடுமே எனக் கருதப்படுகிறது.  
வளர்ச்சிக் குன்றல் அல்லது குறண்மை (Cretinism) அயோடின் குறைபாட்டுடனும் கழுத்துக் கழலையுடனும் இணைந்த ஒரு வளர்ச்சிக் கறைபாடாகும். இதனால் உடல், மன வளர்ச்சிய்யொடு அறிதிறனும் குன்றும். காதுகேளாமை, ஒன்றரைக் கண் நிற்றல் தடுமாற்றம், க்ழுத்துக் கழலை, குன்றிய உடல்வளர்ச்சி, மீத்தைராயிடியம் (hypothyroidism) போன்ற அறிகுறிகள் ஏர்படும். பாராசெல்சசு தான் முதன்முதலாக கழுத்துக் கழலை உள்ள பெற்றோருக்கும் மனவளர்ச்சி குன்றிட சிறுவருக்கும் உள்ள உறவைச் சுட்டிக் காட்டினார்.  
பத்திய உணவு, தனிமைப்படுதல், புறக்குழு மணம் ஆகிவற்றின் விளைவுகளாலும் உணவில் அமையும் அயோடின் குறைபாடும் குழந்தைகள் வேடிக்கையான குன்றிய உடல் வளர்ச்சியும் ஒடுங்கிய உளவளர்ச்சியும் கொண்டு பிறக்கின்றனர். இந்நிலை பிறகு தைராயிடுச் சுரப்புக் குறைவால் ஏற்படுவதாகக் கண்டறியப்பட்டது. டெனிசு திதெரோ, தன் 1754 *கலைக்களஞ்சியத்தில்*, இந்தவகை நோயாளிகளை "குறளையர்கள்" என்றார். பிரெஞ்சு மொழியில் ஆல்ப்சுக் குறளையர்கள் என்ற சொல்லும் நடைமுறைக்கு வந்த்து. ஏனெனில் நெடுந்தொலைவு "ஆல்ப்சுக் கணவாயில்" இந்நிலை நிலவியதாம். இச்சொல் ஆங்கிலத்தில் 1779 இல் தோன்றியது.  
உலகளாவிய நிலையில் அயோடின் குறைபாடு எப்படி வெற்றியோடு எதிகொள்ளப்படுகிறது என அறிவிப்பதோடு மேலும் *இலான்செட் * இதழ் கூறுவதாவது: "உலக நலவாழ்வு நிறுவன அறிக்கையின்படி, 2007 இல் ஏறத்தாழ 200 கோடி மக்கள் அயோடின் குறைபாடு உள்ளவர்களாக இருக்கின்றனர். மேலும் அதில் மூன்றில் ஒரு பங்கினர் பள்ளிசெல்லும் மாணவர்கள் எனத் தெரியவந்துள்ளது. இங்கணம், உள ஒடுக்க *நலிவு*தவிர்க்கும் சிக்கலாக அயோடின் குறைபாடு தனித்து விளங்குகிறது. எனஃவே இது மாபெரும் பொது நலவாழ்வுச் சிக்கலாகும்." (மேலும் இங்கு ஒரு தகவலைக் கூறியே ஆகவேண்டும். இப்போது "உள ஒடுக்கம்" என்ற சொல்லுக்கு மாற்றாக "அறிதிறன் குறைபாடு " எனும் சொல் வழக்கிற்கு வந்துள்ளது".)
# அயோடின் குறைபாடு

## குறிகளும் அறிகுறிகளும்

### நார்ப்புற்று மார்பக மாற்றங்கள்

அயோடின் குறைபாடு மார்பகத் திசுக்களில் பெண்பாற்சுரப்பைத் தூண்டி மார்பகப்புற்று உருவாகும் சூழலை ஏற்படுத்துகிறது என்பதற்கான தொடக்கநிலைச் சான்றுகள் உள்ளன. மார்பகப்புற்று மாற்றங்கள் தலைப்படும் பெண்களில் அயோடின் நிரப்பூட்டம் தருவது மார்பகப்புற்று, நார்த்திசுப் புடைப்பு, முலைவலி ஆகியவற்றைக் குறைக்கவல்லது எனச் சில ஆய்வுகள் தெரிவிக்கின்றன.  
உயிரியலில் அயோடினின் மார்பகப்புற்றுக் காப்பு விளைவுகள், நோயிடரியல் ஆய்வுச் சான்றுகளில் இருந்தும் விலங்குகளில் நடத்திய பதக்கூறு ஆய்வுகளில் இருந்தும் எடுத்துக்கூறப்பட்டுள்ளன. மார்பகத்திசுக்களில் அயோடினின் நோயெதிர்ப்பு இயல்புகளால், மார்பகப் புற்று நீக்கத்துக்கு மூலக்கூற்றுவகை அயோடின் நிரப்பூட்டம் பரிந்துரைக்கப்படுகிறது.  
தவிர்க்கமுடிந்த மன ஒடுக்கத்துக்கான காரணியாக அயோடின் குறைபாடேஅமைகிறது. இந்நிலை முதன்மையாக குழந்தைகளும் சிறுவர்களும் அயோடின் குறைபாட்டால் மீத்தைரயிடியம் உறும்போது உருவாகிறது. உணவு உப்பில் அயோடின் சேர்த்து உண்ணும்போது வளமான நாடுகளில் இச்சிக்கல் தீர்க்கப்படுகிறது. ஆனால் 2006இன் நிலவரப்படி, அயோடின் குறைபாடு வளரும் நாடுகளில் இன்னமும் அரிய பொது நலவாழ்வுச் சிக்கலாகவே உள்ளது.  
ஐரோப்பாவின் சில பகுதிகளிலும் அயோடின் குறைபாட்டுச் சிக்கல் நிலவுகிறது செருமனியில் ஓராண்டுக்கு 100கோடி டாலர் நலவாழ்வுச் செலவினத்தை ஏற்படுத்துகிறது.  
வாய், உமிழ்நீர் நாள நோய்களைத் தீர்ப்பதிலும் தவிர்ப்பதிலும் சீரிய பங்காற்றுகிறது.
# அயோடின் குறைபாடு

## வாய்ப்புள்ள இடர்க் காரணிகள்

அயோடின் குறைபாடு ஏற்பட வாய்ப்புள்ள இடர்க் காரணிகள் கீழே தரப்படுகின்றன:  
1. அயோடின் குறைந்த உணவு
1. செலினியம் குறைபாடு
1. கருத்தரிப்பு
1. கதிர்வீச்சுக்கு ஆட்படுதல்
1. கால்சியம் போன்ற தைராயிடு வீக்கம் ஈனிகளை உட்கொள்ளல்
1. பாலினம் (பெண்களில் கூடுதலாக ஏற்படுதல்)
1. புகையிலை புகைத்தல்
1. சாராயம் (குடிப்பவர்களிடம் அயோடின் குறைபாடு குறைவாக உள்ளது)
1. வாய்வழி கருத்தடுப்பிகள் (இவர்களிடம் அயோடின் குறைபாடு குறைவாக உள்ளது)
1. பர்குளோரேட்டுகள்
1. தயொசயனேட்டுகள்
1. அகவை (ஒவ்வொரு அகவையிலும் ஒருவகை அயோடின் குறைபாடு நிலவுகிறது)  
மிகையளவாகப் போய்விடப்போகிறதென்ற அச்சத்தாலும் அயோடின் எதிர்ப்பாளர்களின் நடவடிக்கையாலும் 20ஆம் நூற்றாண்டின் நடுவில் இருந்து அயோடின் குறைந்த அளவில் உட்கொள்ளப்படுகிறது. மாற்றாக, புரோமினும், பர்க்குளோரேட்டும் புளூரைடும் வழக்கில் உள்ளன. குறிப்பாக, 1980 வக்கில் பொட்டாசியம் அயோடைடுக்கு மாற்றாக அடுபொருள்களில் படிப்படியாக புரொமைடு போன்ற பிற பதன்பொருள்கள் பயன்படுத்தப்படுகின்றன.
# அயோடின் குறைபாடு

## நோய் உடலியங்கியல்

அயோடின் T4 இன் மூலக்கூற்று எடையில் 65% அளவும் T3 இன் மூலக்கூற்று எடையில் 59% அளவுமாக அமைகிறது. 15–20மிகி அயோடின் தைராயிடு திசுக்களிலும் இசைமங்களிலும்செறிந்துள்ளது. எஞ்சிய 70% அளவு உடலின் பிறபகுதிகளில் விரவியுள்ளது.அவையாவன:பால்நாளங்கள், கண்கள், வயிற்று சளிமம், கருப்பைக்கழுத்து, உமிழ்நீர் நாளங்கள். இத்திசுக்களின் உயிர்க்கலங்களில் நேரடியாக சோடியம் அயோடைடாக அதாவது, (NIS) ஆக அமைகிறது.
# அயோடின் குறைபாடு

## நோய்நாடல்

ஐயுறவுள்ள பகுதியின் அயோடின் குறைபாட்டு நோய்நாடல் பணி (Diagnostic workup) குறிகளையும் அறிகுறிகளையும் மேற்கூறிய வாய்ப்புள்ள இடர்க்காரணிகளையும் உள்ளடக்கவேண்டும். 24 மணிநேரச் சிறுநீரில் உள்ள அயோடின் கண்டறிதல் ஒரு பயனுள்ள ஆய்வாகும். ஏனெனில் 24 மணிநேரத்துக்குள் 90% அளவு உட்கொண்ட அயோடின் சிறுநீரில் வெளியேற்றப்படும். செந்தர 24 மணிநேர ஆய்வுக்கு 50 மிகி அயோடின் உட்கொள்ளச் செய்து, டுத்த 24 மணிநேரத்துக்குள் 90% அளவு அயோடின் சிறுநீரில் இருந்து மீட்கப்பட வேண்டும். 90% அளவைவிடக் குறைந்த அளவு உடலில் கூடுதலாக அயோடின் தேக்கப்பட்டுள்ளது எனப் பொருள்படும். அதாவது அயோடின் குறைபாடு உள்ளது எனப் உறுதிப்படும். கருவுற்றுள்ளபோது மீட்பு குறையும். அதேபோல, கழலைமருந்து உட்கொள்ளுதலும் ஆய்வு முடிவுகளை மாற்றும்.  
சிறுநீரை 24 மணிநேரத்துக்குத் திரட்ட முடியாவிட்டால், ஒருமாற்றாக தற்போக்கில் அளந்த அயோடி-கிரியேட்டினைன் விகிதத்தைப் பயன்படுத்தலாம்.
# அயோடின் குறைபாடு

## ஆராய்ச்சிகள்

பேரளவு மக்கள்தொகைகளில் அயோடின் மட்டங்களின் ஆய்வு மேற்கொள்ளவேண்டி இருப்பதால் அயோடினைப் புற ஊதாக் கதிர்க் காணல் முறையுள்ள [[நுன்புழை மின்பகுப்புமுறை முன்மொழிந்து பரிந்துரைக்கப்படுகிறது.
# சம்பர்க் கிராந்தி விரைவுவண்டி

**சம்பர்க் கிராந்தி விரைவுவண்டி** என்பது இந்தியாவில் இயக்கப்படும் விரைவு வகைத் தொடர்வண்டியாகும். இதை இந்திய இரயில்வே இயக்குகிறது. இந்தியாவின் பல்வேறு மாநிலங்களிலுள்ள நகரங்களை அந்நாட்டின் தலைநகரான புது தில்லியுடன் இணைக்கும் நோக்கில் தொடங்கப்பட்ட அதிவேகத் தொடர்வண்டிச் சேவையாகும்
# சம்பர்க் கிராந்தி விரைவுவண்டி

## வண்டிகள்

முதன்முதலாக 8 பெப்ரவரி 2004 இல் கர்நாடக சம்பர்க் கிராந்தி விரைவுவண்டிச் சேவை தொடங்கப்பட்டது. 2016 ஆம் ஆண்டில் 49 சம்பர்க் கிராந்தி வண்டிகள் இயங்குகின்றன.  
| பெயர் | வழித்தடம் | தொலைவு (கிமீ) |  |
| --- | --- | --- | --- |
| ஆந்திரப் பிரதேச சம்பர்க் கிராந்தி விரைவுவண்டி | ஹசரத் நிசாமுத்தீன் - திருப்பதி | 2302 |  |
| உத்தரப் பிரதேச சம்பர்க் கிராந்தி விரைவுவண்டி | ஹசரத் நிசாமுத்தீன் - கடி மாணிக்பூர் | 695 |  |
| உத்தர சம்பர்க் கிராந்தி விரைவுவண்டி | புது தில்லி - உதம்பூர் | 630 |  |
| உத்தராகண்டு சம்பர்க் கிராந்தி விரைவுவண்டி | தில்லி சந்திப்பு - காட்கோதாம் ராமநகர் | 239, 278 |  |
| ஒடிசா சம்பர்க் கிராந்தி விரைவுவண்டி | புது தில்லி - புவனேஸ்வர் | 1799 |  |
| கர்நாடக சம்பர்க் கிராந்தி விரைவுவண்டி | ஹசரத் நிசாமுத்தீன் - யஸ்வந்தபூர் | 2610 |  |
| கேரள சம்பர்க் கிராந்தி விரைவுவண்டி | சந்தீகட் - கொச்சுவேளி | 3415 |  |
| குஜராத் சம்பர்க் கிராந்தி விரைவுவண்டி | ஹசரத் நிசாமுத்தீன் - அகமதாபாத் | 1085 |  |
| கோவா சம்பர்க் கிராந்தி எக்ஸ்பிரஸ் | சண்டிகர் - மட்காவ் | 2160 |  |
| சத்தீஸ்கட் சம்பர்க் கிராந்தி விரைவுவண்டி | ஹசரத் நிசாமுத்தீன் - துர்க் | 1281 |  |
| ஜார்க்கண்டு சம்பர்க் கிராந்தி விரைவுவண்டி | புது தில்லி - ராஞ்சி | 1306 |  |
| தமிழ்நாடு சம்பர்க் கிராந்தி விரைவுவண்டி | ஹசரத் நிசாமுத்தீன் - மதுரை | 2676 |  |
| மேற்கு வங்காள சம்பர்க் கிராந்தி விரைவுவண்டி | தில்லி சந்திப்பு - சியால்தாஹ் | 1448 |  |
| பூர்வோத்தர் சம்பர்க் கிராந்தி விரைவுவண்டி | புது தில்லி - குவகாத்தி | 1904 |  |
| பிகார் சம்பர்க் கிராந்தி விரைவுவண்டி | புது தில்லி - தர்பங்கா சந்திப்பு | 1172 |  |
| மத்தியப் பிரதேச சம்பர்க் கிராந்தி விரைவுவண்டி | ஹசரத் நிசாமுத்தீன் - ஜபல்பூர் | 909 |  |
| மகாராஷ்டிரா சம்பர்க் கிராந்தி விரைவுவண்டி | ஹசரத் நிசாமுத்தீன் - பாந்திரா முனையம் | 1366 |  |
| ராஜஸ்தான் சம்பர்க் கிராந்தி விரைவுவண்டி | தில்லி சராய் ரோகில்லா - ஜோத்பூர் சந்திப்பு | 685 | } |
# பெர்மாங்கனேட்டு

**பெர்மாங்கனேட்டு** அல்லது **பரமங்கனேற்று** *(Permanganate)* என்பது மாங்கனேட்டு (VII) அயனியைப் பெற்றுள்ள வேதிச் சேர்மத்தின் பெயர் ஆகும். இவ்வயனியில் மாங்கனீசு +7 ஆக்சிசனேற்ற நிலையில் உள்ளது. பெர்மாங்கனேட்டு(VII) ஒரு வலிமையான ஆக்சிசனேற்றியாகும். இவ்வயனி நான்குமுக படிக வடிவமைப்பைக் கொண்டுள்ளது. பெர்மாங்கனேட்டு கரைசல்கள் பெரும்பாலும் கருஞ்சிவப்பு வண்ணத்தில் காணப்படும். நடுநிலை அல்லது இலேசான காரக் கரைசல் ஊடகத்தில் இது நிலைப்புத்தன்மையுடன் காணப்படுகிறது. உபயோகப்படுத்தப்படும் ஆக்சிசனேற்றிகள் கலந்துள்ள மாசுக்கள் இவற்றைப் பொருத்து இதனுடைய வேதிப் பண்புகள் அமைகின்றன. உதாரணமாக சோடியம் பெர்மாங்கனேட்டால் ஆக்சிசனேற்றம் செய்யப்படும் முக்குளோரோ ஈத்தேனில் இருந்து கார்பன் டை ஆக்சைடு, மாங்கனீசு டை ஆக்சைடு, சோடியம் அயனிகள், ஐதரோனியம் அயனிகள், குளோரைடு அயனிகள் ஆகியன உருவாகின்றன  
பெர்மாங்கனேட்டு(VII) நீர்த்த அமிலக் கரைசலில் +2 ஆக்சிசனேற்ற நிலையில் உள்ள மாங்கனீசு(II) அயனியாக குறைக்கப்படுகிறது.
:8 + MnO<sub>4</sub><sup>−</sup> + 5 e<sup>−</sup> → Mn<sup>2+</sup> + 4 H<sub>2</sub>O  
வலிமையான காரக் கரைசலுடன் சேர்ந்து பெர்மாங்கனேட்டு(VII) +6 ஆக்சிசனேற்ற நிலையில் உள்ள மாங்கனேட்டு அயனியாக குறைகிறது  
: MnO<sub>4</sub><sup>−</sup> + e<sup>−</sup> → MnO<sub>4</sub><sup>2−</sup>  
நடுநிலைச் சூழலில் பெர்மாங்கனேட்டு(VII) +4 ஆக்சிசனேற்ற நிலையில் உள்ள பழுப்பு நிற மாங்கனீசு ஈராக்சைடாக ஒடுங்குகிறது.  
:2 H<sub>2</sub>O + MnO<sub>4</sub><sup>−</sup> + 3 e<sup>−</sup> → MnO<sub>2</sub> + 4 OH<sup>−</sup>
# பெர்மாங்கனேட்டு

## தயாரிப்பு

மாங்கனீசு குளோரைடு அல்லது மாங்கனீசு சல்பேட்டு போன்ற மாங்கனீசு சேர்மங்கள் வலிமையான ஆக்சிசனேற்றிகளான சோடியம் ஐப்போகுளோரைட் அல்லது ஈய ஈராக்சைடுகளால் ஆக்சிசனேற்றப்பட்டு பெர்மாங்கனேட்டுகள் உருவாகின்றன.  
:2 MnCl<sub>2</sub> + 5 NaClO + 6 NaOH → 2 NaMnO<sub>4</sub> + 9 NaCl+ 3 H<sub>2</sub>O
:2 MnSO<sub>4</sub> + 5 PbO<sub>2</sub>+ 3 H<sub>2</sub>SO<sub>4</sub> → 2 HMnO<sub>4</sub> + 5 PbSO<sub>4</sub> + 2 H<sub>2</sub>O  
மாங்கனேட்டுகள் விகிதச்சமமாதலின்றி பிரிகை அடையும் போது உடன் விளையும் மாங்கனீசு ஈராக்சைடுடன் பெர்மாங்கனேட்டுகள் உருவாகின்றன.
:3 Na<sub>2</sub>MnO<sub>4</sub> + 2 H<sub>2</sub>O → 2 NaMnO<sub>4</sub> + MnO<sub>2</sub> + 4 NaOH  
மாங்கனேட்டு உப்புகளின் காரக் கரைசலை மின்னாற்பகுப்பு செய்தல் அல்லது காற்றினால் ஆக்சிசனேற்றம் செய்தல் முறைகளில் வர்த்தக நோக்கிலான பெர்மாங்கனேட்டுகள் தயாரிக்கப்படுகின்றன.
# பெர்மாங்கனேட்டு

## பண்புகள்

பெர்மாங்கனிக் அமிலத்தினுடைய உப்புகள் பெர்மாங்கனேட்டுகள்(VII) என்பனவாகும். இவை பெர்குளோரேட்டுகள் போல வலிமையான ஆக்சிசனேற்றிகளாகச் செயல்படுகின்றன. ஆக்சிசனேற்ற ஒடுக்க வினைகளில் பங்கேற்கும் இவை அளவறி பகுப்பாய்வில் பொதுவாகப் பயன்படுத்தப்படுகின்றன.  
கோட்பாடுகளின் அடிப்படையில் நீரை ஆக்சிசனேற்றம் செய்யும் அளவுக்கு பெர்மாங்கனேட்டுகள் வலிமை கொண்டவை என்றாலும் இந்நிலை எப்போதுமே ஏற்படாது. இதைத் தவிர இது, நிலைப்புத் தன்மையுடைய ஒரு உபயோகமுள்ள கரிமச் சேர்மங்களுக்கான வினைப்பொருளாகும்.  
மாங்கனேட்டு(VII) சேர்மங்கள் வெப்பத்தில் அதிக நிலைப்புத் தன்மையுடன் இருப்பதில்லை. உதாரணமாக 230 0 செ வெப்பநிலையில் பொட்டாசியம் பெர்மாங்கனேட்டு சேர்மமானது ஆக்சிசனை வெளியேற்றி பொட்டாசியம் மாங்கனேட்டு மற்றும் மாங்கனீசு ஈராக்சைடாக சிதைவடைகிறது.  
:2 KMnO<sub>4</sub> → K<sub>2</sub>MnO<sub>4</sub> + MnO<sub>2</sub> + O<sub>2</sub>  
ஓர் அமீனை நைட்ரோ சேர்மமாக, ஒர் ஆல்ககாலை கீட்டோனாக, ஆல்டிகைடை கார்பாக்சிலிக் அமிலமாக , ஒரு விளிம்புநிலை ஆல்க்கீனை கார்பாக்சிலிக் அமிலமாகவும் ஆக்சாலிக் அமிலத்தை கார்பன் டை ஆக்சைடாக மற்றும் ஒர் ஆல்க்கீனை டையால் ஆகவும் பெர்மாங்கனேட்டால் ஆக்சிசனேற்றம் செய்ய முடியும். இவ்வாறு நீளும் இப்பட்டியல் இன்னும் நிறைவடையவில்லை என்பது குறிப்பிடத்தகுந்தது.  
ஆல்க்கீன் ஆக்சிசனேற்ற வினைகளில் வளைய மாங்கனீசு(V) சேர்மம் ஒரு இடைநிலையாகத் தோன்றுகிறது.
# முறை மாமன் (திரைப்படம்)

**முறை மாமன்** (*Murai Maman*) என்பது 1995ஆவது ஆண்டில் சுந்தர் சி.யின் இயக்கத்தில் வெளியான ஒரு இந்தியத் தமிழ் நகைச்சுவைத் திரைப்படமாகும். இப்படத்தில் ஜெயராம், குஷ்பூ, கவுண்டமணி ஆகியோர் முக்கிய கதாபாத்திரங்களில் நடித்திருந்தனர்.வித்யாசாகர் இசையமைப்பில் உருவான இத்திரைப்படம் 1995 மே 19 அன்று வெளியானது.
# முறை மாமன் (திரைப்படம்)

## நடிகர்கள்

- ஜெயராம் - சிறுசு
- குஷ்பு - இந்து
- கவுண்டமணி - பெருசு (சிறுசுவின் அண்ணன்)
- மனோரமா - சிறுசுவின் தாய்
- சங்கீதா - சாரதா
- ஜெய்கணேஷ் - சாரதாவின் கணவர்
- செந்தில் - சின்ன தம்பி
- கசான் கான் - ரத்னம்
- வினு சக்ரவர்த்தி - பரமேஸ்வரன்
# சுமன் செட்டி

**சுமன் செட்டி** இந்திய திரைப்பட நகைச்சுவை நடிகர் ஆவார். தமிழ், தெலுங்கு மொழித் திரைப்படங்களில் நகைச்சுவை கதாபாத்திரங்களில் நடித்து வருகிறார். இவர் உருவ அமைப்பில், முன்னணி தமிழ் நகைச்சுவை நடிகரான செந்திலைப் போல அறியப்படுகிறார்.
# சுமன் செட்டி

## வாழ்க்கைக் குறிப்பு

சுமன், ஆந்திராவின் *மிர்யாலகுடாவை* சேர்ந்தவர். இவரது ஏற்ற இறக்கங்களுடனான வசன உச்சரிப்புகளும், முக பாவனைகளும் இவருக்கு நல்ல பெயரை பெற்றுத் தந்தன. தற்போது தனது குடும்பத்தினருடன் விசாகப்பட்டினத்தில் வசித்து வருகிறார்.
# தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம்

**தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம்**, (**பபாசி**) - (The Bookseller`s and Publishers` Association of South India (BAPASI), சென்னையில் 24 ஆகஸ்டு 1976 அன்று, பி. ஐ பதிப்பகத்தின் உரிமையாளர் மாத்யூ என்பவரால், சில பதிப்பாளர்கள் மற்றும் புத்தக விற்பனையாளர்களை உறுப்பினர்களாகக் கொண்டு தொடங்கப்பட்டது. தற்போது இவ்வமைப்பு 489 உறுப்பினர்களைக் கொண்டுள்ளது.
# தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம்

## சங்கத்தின் நோக்கம்

புத்தக ஆர்வலர்களின் வாசிப்பைப் பரவலாக்குவதற்காகவும் அதிகமான நூல்களை வெளியிடுவதற்காகவும், தமிழ்நாட்டின் அனைத்து முக்கிய நகரங்களில் புத்தகத் திருவிழா ஆண்டுதோறும் பத்து நாட்கள் நடத்துகிறது.
இந்திய மொழிகளிலும், ஆங்கிலத்திலும் நூல்களை வெளியிடும் பதிப்பாளர்களும் விற்பனையாளர்களும் புத்தகத் திருவிழாவில் கலந்து கொள்கிறது. இச்சங்கம் இதுவரை சென்னையில் 36 ஆண்டுகளும், மதுரையில் 10 ஆண்டுகளும், கோவையில் 5 ஆண்டுகளும் புத்தகக் காட்சியை ஆண்டுதோறும் தொடர்ச்சியாக நடத்தியுள்ளது.  
புத்தகத் திருவிழாவில் விற்பனை செய்யப்படும் நூல்களுக்கு, விற்பனை விலையில் குறைந்த பட்சம் பத்து விழுக்காடு தள்ளுபடி வழங்குகிறது.
# தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம்

## சர்ச்சைகள்

- 2016 இல் முன்னாள் முதல்வர் மு. கருணாநிதி பெயரில் படைப்பாளியொருவருக்கு வழங்கி வந்த விருதினை தமிழ் வளர்ச்சிக்குப் பாடுபட்டவர்களுக்கு வழங்குவதாக முடிவெடுத்துச் சர்ச்சையானது.
- 2024 ஜனவரியில் தமிழ்த்தாய் வாழ்த்து மற்றும் முன்னாள் முதல்வரை இழிவுப்படுத்திப் பேசியதாகக் கூறி டிஸ்கவரி புக் பேலஸ் என்ற நிறுவனத்தைப் புத்தகக்காட்சியில் பங்கேற்க ஓராண்டு தடை விதித்தது.
# தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம்

## இதனையும் காண்க

- சென்னை புத்தகக் காட்சி
- மதுரை புத்தகத் திருவிழா
- ஈரோடு புத்தகத் திருவிழா
# புத்தகத் திருவிழா (தமிழ்நாடு)

, 2015]]  
**புத்தகத் திருவிழா** அல்லது **புத்தக் கண்காட்சி**, என்பது பொது மக்களிடையே புத்தகங்களை வாசிக்கும் பழக்கம் அதிகரிக்கவும், புத்தக பதிப்பாளர்கள் மற்றும் விற்பனையாளர்களின் அமைப்பான தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம், தமிழ்நாட்டின் முக்கிய நகரங்களில் ஆண்டு தோறும் நூற்றுக்கும் அதிகமான அரங்குகள் கொண்ட புத்தகத் திருவிழா கண்காட்சி பத்து நாட்கள் நடத்துகிறது. புத்தகத் திருவிழாவில் விற்பனை செய்யப்படும் நூல்களுக்கு விற்பனை விலையில் குறைந்த பட்சம் பத்து விழுக்காடு தள்ளுபடி வழங்குகிறது.
# புத்தகத் திருவிழா (தமிழ்நாடு)

## கருத்தரங்கம்

இக்கண்காட்சியில் மாலை 5. 30 மணி முதல் சிறப்பு எழுத்தாளர்கள் பங்கேற்கும் சொற்பொழிவுகள் மற்றும் பல்வேறு தலைப்புகளில் இலக்கிய நிகழ்ச்சிகள், விசாரணை அரங்கம், சுழலும் சொல்லரங்கம் உள்ளிட்ட கலை நிகழ்ச்சிகள் போன்றவையும் இடம் பெறுகின்றன.
# புத்தகத் திருவிழா (தமிழ்நாடு)

## வரலாறு

1977இல் சென்னை மதரசா-இ-ஆசாம் பள்ளியில் முதல் நான்கு புத்தகக் காட்சிகள் நடத்தப்பட்ட பிறகு, 1981-ஆம் ஆண்டு இராயப்பேட்டை, சென்னை - இல் இருந்த ஒய்.எம்.சி.ஏ. மைதானத்தில் நடத்தப்பட்டது. சென்னை புத்தகக் காட்சியின் பெருவெற்றியின் காரணத்தினால், உதகமண்டலம், பாண்டிச்சேரி, மதுரை, திருப்பூர், நெய்வேலி, நாகர்கோயில், காரைக்குடி மற்றும் திருச்சிராப்பள்ளி ஆகிய இடங்களிலும் "தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கத்தால்" புத்தகக் காட்சிகள் ஆரம்பிக்கப்பட்டன.
# புத்தகத் திருவிழா (தமிழ்நாடு)

## இதனையும் காண்க

- சென்னை புத்தகக் காட்சி
- மதுரை புத்தகத் திருவிழா
- ஈரோடு புத்தகத் திருவிழா
# பாலப்பள்ளம்

**பாலப்பள்ளம்** (**Palapallam**) என்பது இந்தியாவின் தமிழ்நாடு மாநிலத்தில் கன்னியாகுமரி மாவட்டத்தில் விளவங்கோடு வட்டத்திலிருக்கும் ஒரு பேரூராட்சி ஆகும்.
# பாலப்பள்ளம்

## அமைவிடம்

கன்னியாகுமரியிலிருந்து 20 கி.மீ. தொலைவில் உள்ள பாலப்பள்ளம் பேரூராட்சிக்கு அருகமைந்த தொடருந்து நிலையம் 8 கி.மீ. தொலைவில் உள்ள இரணியல் ஆகும். இதன் கிழக்கில் திக்கம்கோடு 2 கி.மீ.; மேற்கில் மிடலக்காடு 1 கி.மீ.; வடக்கில் கருங்கல் 3 கி.மீ.; தெற்கில் குளச்சல் 3 கி.மீ. தொலைவில் உள்ளது.
# பாலப்பள்ளம்

## பேரூராட்சியின் அமைப்பு

6.25 ச.கி.மீ. பரப்பும், 18 வார்டுகளும், 42 தெருக்களும் கொண்ட இப்பேரூராட்சி கிள்ளியூர் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# பாலப்பள்ளம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4842 வீடுகளும், 18589 மக்கள்தொகையும் கொண்டது.
# மதுரை புத்தகத் திருவிழா 2015

**10ஆவது மதுரை புத்தகத் திருவிழா** அல்லது **மதுரை புத்தகக் கண்காட்சி 2015** என்பது 28 ஆகஸ்டு 2015 முதல் 7 செப்டம்பர் 2015 முடிய பத்து நாட்கள் மதுரை தமுக்கம் மைதானத்தில் நடைபெற்ற புத்தகக் கண்காட்சியாகும். ஒவ்வொரு ஆண்டும் தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம் புத்தகத் திருவிழாவை நடத்துகிறது. அந்த வகையில் இந்த புத்தகத் திருவிழா 10ஆவது ஆகும்.
# மதுரை புத்தகத் திருவிழா 2015

## நேரம்

தினமும் காலை 11 மணி முதல் இரவு 9 மணி வரை
# மதுரை புத்தகத் திருவிழா 2015

## சிறப்பம்சங்கள்

- 2 இலட்சம் தலைப்புகளில் நூல்கள்
- 250 புத்தக அரங்குகள்
# மதுரை புத்தகத் திருவிழா 2015

## கருத்தரங்கம்

இப்புத்தகத் திருவிழாவின் போது மாலை 5. 30 மணி முதல் இரவு 9 மணி முடிய சிறப்பு எழுத்தாளர்கள் பங்கேற்கும் சொற்பொழிவுகள் மற்றும் பல்வேறு தலைப்புகளில் இலக்கிய நிகழ்ச்சிகள், விசாரணை அரங்கம், சுழலும் சொல்லரங்கம் உள்ளிட்ட கலை நிகழ்ச்சிகள் போன்றவையும் இடம் பெற்றன.
# கிட்சால்குவாடலி

**கிட்சால்குவாடலி** (Classical Nahuatl:<span> </span><span lang="nci"><span>*Quetzalcohuātl*</span></span><span> </span><span title="Representation in the International Phonetic Alphabet (IPA)">[ket͡saɬˈkowaːt͡ɬ]</span>)இடையமெரிக்கப் பண்பாட்டைச் சேர்ந்த ஒரு தெய்வமாகும். நாகவற் மொழியில் கிட்சால்குவாடலில் என்றால் எனப் பொருள்படும்.கிமு முதலாம் நூற்றாண்டளவில் தியாத்திவாகான் என்ற பகுதியில், இத் தெய்வம் வழிபடப்பட்டு வந்துள்ளமைக்கான சான்றுகள் கிடைக்கப் பெற்றுள்ளன.இக் கால கட்டத்தை இடையமெரிக்கப் பண்பாட்டு காலவரிசையின் பிற்கால மூலப்புராதனக் காலத்திற்கும் முற்கால புராதனக் காலப் பகுதிக்கும் (கிமு 400 - கிபி 600) இடைப்பட்டக் காலமாக கொள்கின்றனர். இத் தெய்வ வழிபாடானது இக் கால கட்டத்தில் தோற்றம் பெற்று பிற்காலப் புராதனக் காலப் பகுதி (கிபி 600 - கிபி 900) வரை இடையமரிக்கா முழுவதும் பரவியிருக்கின்றது.  
புராதனக் காலத்திற்கு பிற்பட்ட காலப் பகுதியில் (கிபி 900 - கிபி 1519) கிட்சால்குவாடலியின் வழிபாடு என்பது சோளுளா என்ற மெக்சிகன் மதத்தின் மையப் பகுதியில் மட்டுமே பின்பற்றப்பட்டு வந்திருக்கின்றது. இந்தக் கால கட்டத்திலேயே நாகவா மக்களால், இத் தெய்வத்திற்கு 'கிட்சால்குவாடலி' என்ற பெயர் வழங்கப்பட்டுள்ளது. மாயன் பண்பாட்டுப் பகுதிகளில் இத் தெய்வத்தை குகுள்கன் எனவும், குகுமடழ் எனவும் அழைக்கப்பட்டு வந்திருக்கின்றது. இரண்டு மொழிகளிலும் அதன் பொருள் "இறக்கைக் கட்டிய பாம்பு" என்பது தான்.  
கிட்சால்குவாடலி தெய்வத்தின் பூசாரிகளின் முதன்மையான சின்னம் "ஏகாகொழ்கற்" (*ehecacozcatl*) என அழைக்கப்படுகின்றது, அதாவது "காற்றணிகலன்" என பொருள்படும். குறுக்காக வெட்டப்பட்ட சங்கை கழுத்து மாலையில் தாயத்தாகக் கோர்த்து மதாச்சாரியர்கள் கட்டிக் கொள்வார்கள். இடையமரிக்க பகுதிகளில் மேற்கொள்ளப்பட்ட தொல்லியல் ஆய்வுகளின் போது இத்தகைய தாயத்துக்கள் அடங்கிய மாலைகள் கிடைத்திருக்கின்றன. இத் தாயத்துக்கள் அடங்கிய மாலைகளை அணிவதால் சுழலிக்காற்றுக்கள், கொள்ளிவாய் பிசாசுகள், கடற் சுழலிகள், நீர்ச் சுழலிகள் போன்ற பஞ்சபூதங்களில் ஒன்றான காற்றினால் உண்டாகும் ஆபத்துக்களிலிருந்து தற்காத்துக் கொள்ள முடியும் என அழடாக்கியர்கள் நம்பினார்கள். பழஞ்சுருள் குறிப்புகளில் வரையப்பட்டுள்ள கிட்சால்குவாடலி, சோலோட்டி ஆகிய தெய்வங்கள் ஏகாகொழ்கற் மாலைகளை கழுத்தில் அணிந்திருக்கின்றனர்.அது மட்டுமின்றி தொடக்கக் கால ஸ்பானிய மதகுருமார்கள் கிட்சால்குவாடலியை ஸ்பானிய ஆக்கிரமிப்பாளரான எர்ணான் கோட்டிஎன்பவரோடும், விவிலியத்தில் வருகின்ற புனித தோமையாரோடும் ஒப்பிட்டு எழுதியுள்ளனர் என்பது மேலும் பல குழப்பங்களை உண்டாக்குகின்றது.
# கொள்ளி வாய்ப் பிசாசு

**கொள்ளி வாய்ப் பிசாசு** அல்லது **கொள்ளிவாய்வளிப் பிசாசு** என்பது தமிழக நாட்டுப்புற மக்களிடையே நம்பப் பட்டு வந்த மனிதிலி (அமானுஷ்யம்) அல்லது பேய்க்கதைகளில் வரும் ஒரு பேயாகும். தீயில் எறிந்து இறந்தவர்களே கொல்லிவாய் பிசாசுகளாகத் திரிவர் என கூறப்படுகிறது. சில நாட்டுப்புறக் கதைகளில் கொள்ளிவாய் பிசாசுகள் புளிய மரத்தில் உட்காருந்து கொள்ளும் எனவும், நள்ளிரவு நேரங்களில் போவோரிடம் போய் நெருப்புக் கேட்கும் எனவும், யாராவது பதில் சொல்லான அவர்களைப் பற்றிக் கொள்ளும் எனவும் சொல்லப்படுவதுண்டு.
# கொள்ளி வாய்ப் பிசாசு

## அறிவியல் காரணங்கள்

1. காட்டுத்தீ பற்றி எரியும் போது அவையே மனிதன் போல் உருவம் கொண்டு தெரிவதே நாளடைவில் கொல்லி வாய்ப் பிசாசு என்ற கருத்துரு தோன்றுவதற்கு காரணம் என்பர் அறிவியல் ஆதரவாளர்கள்.
1. இது மண்ணிற்கு கீழேயிருந்து மீத்தேன் வாயுவின் வெளியேற்றம் காரணமாக சதுப்பு நிலங்களில், கிராமங்களில் உள்ள வயல்களில் சில நேரங்களில் திடீர் தீப்பிளம்பு உருவாகும். ஆனால், அது வெப்பக் காற்றின் மீது பட்டவுடன் எரியத் தொடங்கும். அதனால் அதை தூரத்திலிருந்து பார்ப்பவர்களுக்கு யாரோ தீப்பிடித்துக் கொண்டு நடந்து போவது போலத் தெரியுமாம். அதனையே அக் காலத்தில் மக்கள் கொள்ளிவாய் பிசாசுகள் என தவறாகப் புரிந்து வைத்திருக்கின்றனர் என தற்கால ஆய்வாளர்கள் தெரிவிக்கின்றனர் காவிரி கழிமுக மாவட்டங்களில் அதிகளவு மீத்தேன் வாயு வேளாண் நிலத்திற்கடியில் இருப்பதை அண்மைய ஆய்வுகள் தெளிவாக்கியிருப்பதும் இத்தோடு ஒப்பு நோக்க வேண்டியதாகும்.
# உளிதவரு கண்டந்தை

***உளிதவரு கண்டந்தை*** (; தமிழ்:<span> </span>*மற்றவர்கள் பார்த்தபடி *)என்பது 2014-ஆம் ஆண்டில் வெளியான ஒரு கன்னட மொழித் திரைப்படமாகும். இத் திரைப்படத்தை எழுதி தயாரித்தவர் புதிய படைப்பாளியான ரட்சித் செட்டி. இத் திரைப்படத்தில் முக்கிய கதாபாத்திரங்களில் நடித்திருப்பவர்கள் கிசோர், தாரா, அச்சுத் குமார், ரிசாப் செட்டி, ரட்சித் செட்டி மற்றும் யாக்னா செட்டி ஆகியோர்.
# உளிதவரு கண்டந்தை

## கதை

அரேபிக் கடற்கரையில் உள்ள ஒரு சிறிய மீன்பிடி நகரம் மால்பே ஆகும். இது கோயில் நகரமான உடுப்பிக்கு மேற்கில் 6 கி.மீ. தொலைவில் உள்ளது. உடுப்பி மற்றும் அதன் சுற்றுப்புறங்கள் கிருஷ்ண ஜெயந்தி கொண்டும் காலமாகும். அப்போது இளைஞர்களும், குழந்தைகளும் புராணங்களில் உள்ள மாந்தர்களைப் போன்ற ஆடைகளை அணிந்து தெருக்களில் நடக்கிறார்கள். புலிவேடம் வரையப்பட்ட குழுக்கள் நகரத்தை சுற்றி வர பறை இசை ஒலிக்க நடனமாடி வருகின்றனர். ஆனால் இந்த கிருஷ்ண ஜெயந்தியின்போது மால்பேயில் வன்முறை உருவாகிறது. இந்த கிருஷ்ண ஜெயந்தி காலத்தில் நடக்கும் ஒரு கொலை சம்பவத்தை ஆராய்ந்து அதுபற்றி பத்திரிக்கையில் தொடர் எழுத வருகிறாள் செய்தியாளரான ரெஜினா. அவள் ஐந்து வெவ்வேறு நபர்களை சந்திக்கிறாள். அந்த ஐந்து நபர்களின் பார்வையையும் கருத்துக்களையும் விவரிக்கும் வகையில் அந்த ஐந்து நபர்களைச் சுற்றி இந்தப் படம் சுழல்கிறது.
# உளிதவரு கண்டந்தை

## நடிகர்கள்

- ரக்சித் செட்டி - ரிச்சர்ட் 'ரிச்சி' ஆண்டனி
- கிஷோர் - முன்னா
- தாரா - ரத்னக்கா
- அச்சூத் குமார் - பாலு
- ரிஷப் செட்டி - ரகு
- ஷீதாள் ஷெட்டி - ரெஜினா
- யக்னா செட்டி சாரதா
- தினேஷ் மங்களூர் - சங்கர் பூஜாரி
- பி. சுரேஷ் - அப்பா (ரிச்சியின் தந்தை)
- கௌரிஷ் அக்ஸி
- பிரமோத் ஷெட்டி - தினேசா
- ரகு பாண்டேஷ்வர்
- அருண் பிரகாஷ் ஷெட்டி
- மாஸ்டர் சோஹான் - டெமாகரசி
- மாஸ்டர் அக்சே
- மாஸ்டர் லோஹித்
- பேபி காவியா
# உளிதவரு கண்டந்தை

## தயாரிப்பு

உளிதவரு கண்டத்தே படத் தயாரிப்பாளரான ரக்சித் செட்டி ஒரு செவ்வியில் 'தலைமுறைகளுக்கு வரவிருக்கும் ஒரு அனுபவத்தை நான் உருவாக்க விரும்புகிறேன். எனது திரைப்படத்தை மக்கள் தங்கள் இதயத்தில் ஏற்றால் நான் மகிழ்ச்சியடைவேன். " என்றார்.
# உளிதவரு கண்டந்தை

## தயாரிப்பு

### வளர்ச்சி

உளிதாவாரு கண்டத்தே படத்தின் தயாரிப்புப் பணிகள் 2013 ஆகத்து 1 அன்று தொடங்கப்பட்டது.
# உளிதவரு கண்டந்தை

## சந்தைப்படுத்தல்

இந்த்த் திரைப்படத்தின் முன்னோட்டம் 2013 திசம்பர் 6, அன்று யூடியூபில் வெளியிடப்பட்டது. இது வெளியிடப்பட்ட 48 மணி நேரத்திற்குள் 44,618 முறை பார்க்கப்பட்டது, இது இதற்கு முந்தைய*சிம்பிள் அகி ஓந்து லவ் ஸ்டோரி* என்ற கன்னடப் படத்தின் முன்னோட்டத்தை முறித்தது. அடுத்த நாள் படத்தின் முன்னோட்டமானது கன்னட நடிகர் புனித் ராஜ்குமாரால், பெங்களுரில் உள்ள திரிவேணி திரையரங்கில் வெளியிடப்பட்டது. நடிகர் யோகேஷ் குறிப்பிடும்போது உளிதவாரு கண்டத்தே படத்துக்காக தனது அடுத்த திரைப்பட வெளியீட்டை ஒத்திவைக்கத் தயாராக இருப்பதாக தெரிவித்தார்.  
படம் குறித்து முகநூல் மற்றும் டிவிட்டர், ஆகியவற்றில் பெருமளவு மீம்ஸ்கள் பரவின. இயக்குநர் ரக்சித் செட்டி, முன்னோட்ட வெளியீட்டிற்குப் பிறகு படத்தை பிரபலப்படுத்தும் பணியில் மூழ்கினார், திரைப்படத்தின் விளம்பரத்தை மேம்படுத்துவதற்காக வடிவமைக்கப்பட்ட டி-சட்டைகளை வடிவமைப்பதிலும், அதில் பட முன்னோட்டத்தில் பாத்திரங்கள் வாயிலாக இடம்பெற்ற தனித்தன்மையான வசனங்களையும், படங்களையும் இட்டு வடிவமைத்தனர். இதுபோன்று படத்தை வெளியீடுவதற்கு முன்பாக பொதுமக்கள் மத்தியில் எதிர்பார்ப்பையும் ரசிகர்-தளத்தையும் உருவாக்க முயற்சிகள் மேற்கொள்ளப்பட்டது.
# உளிதவரு கண்டந்தை

## வெளியீடு

இந்தப் படத்துக்கு பிராந்திய தணிக்கை வாரியம் "யு / ஏ" (பெற்றோர் வழிகாட்டலுடன் பார்கலாம்) சான்றிதழ் வழங்கப்பட்டது.  தணிக்கை செய்யப்பட்ட காட்சிகளில் இடம்பெற்ற ஒரு சில மோசமான சொற்களைக் கேட்ட இயலாமல் மௌனமாக்கப்படு முடக்கப்பட்டது. இது தவிர, புகைபிடிக்கும் காட்சிகளின் எண்ணிக்கை குறைக்கப்பட வேண்டும் எனக் கேட்டுக் கொண்டது. இதைத் தொடர்ந்து, 2014 மார்ச் 28 அன்று கர்நாடகம் முழுவதும் 100 திரையரங்குகளிலும், அமெரிக்காவிலும், நியூசிலாந்திலும் ஒரே நேரத்தில் வெளியிடப்பட்டது.
# உளிதவரு கண்டந்தை

## வசூல்

வெளியான முதல் வாரத்தில் நல்ல வசூலாக 20 கோடி ரூபாய் (3.1 மில்லியன் அமெரிக்க டாலர்) வசூல் ஈட்டியது. இரண்டாவது வாரத்தில் வசூல் குறைந்தது, என்றாலும் இது பாக்ஸ் ஆபிசில் சராசரியாக வசூலித்ததாக அறிவிக்கப்பட்டது.
# A

**A** (**ஏ**) என்பது சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கில் முதலாவது எழுத்தும் முதலாவது உயிரெழுத்தும் ஆகும். இது பண்டைய கிரேக்க எழுத்தான அல்பாவிலிருந்து பெறப்பட்ட எழுத்தாகும்.
# A

## மொழிகளில்

ஆங்கிலத்தில் கூடுதலாகப் பயன்படுத்தப்படும் மூன்றாவது (eஇற்கும் tஇற்கும் அடுத்து) எழுத்து a ஆகும். ஆங்கிலம், எசுப்பானியம், பிரான்சியம் ஆகிய மொழிகளின் உரைப்பகுதிகளில் முறையே, 3.68%, 6.22%, 3.95% பயன்படுத்தப்படும் எழுத்து a என ஓர் ஆய்வில் கண்டறியப்பட்டுள்ளது. ஆங்கில மூலத்தையுடைய சொற்களில் இரண்டு a எழுத்துகள் தொடர்ந்து வருவதில்லையாயினும், aardvark, Aaron போன்ற பிறமொழிச் சொற்களில் இரண்டு a எழுத்துகள் தொடர்ந்து வருவதுண்டு.
# A

## கணிதத்திலும் அறிவியலிலும்

வடிவவியலில், கோட்டுத்துண்டங்கள், கோடுகள் முதலியவற்றைக் குறிப்பதற்கு A, B, C முதலிய ஆங்கிலப் பேரெழுத்துகள் பயன்படுத்தப்படும். வழமையான குறிப்பீட்டில், ABC என்ற ஒரு முக்கோணியின் ஒரு கோணம் A பேரெழுத்தாலும் அதற்கெதிரான பக்கம் a சிற்றெழுத்தாலும் குறிக்கப்படும்.  
இயற்பியலில், அம்பியருக்கான அனைத்துலக முறை அலகுக் குறியீடு A ஆகும்.  
வேதியியலில், வலுவளவு ஓட்டு எதிர்மின்னிச் சோடித் தள்ளுகைக் கொள்கையில் மைய அணுவானது Aஆல் குறிப்பிடப்படும்.
# A

## தொடர்புடைய எழுத்துகளும் ஒத்த வரியுருக்களும்

- Α α : கிரேக்க எழுத்து அல்பா.
- А а : சிரில்லிய எழுத்து A.
- : இலத்தீன் எழுத்து அல்பா.
- : சிற்றெழுத்து aஇன் தலைகீழ் வடிவம்.
- : பேரெழுத்து Aஇன் தலைகீழ் வடிவம், ஏரணத்தில் "எல்லாவற்றுக்கும்" என்பதைக் குறிக்கப் பயன்படும்.
- <big>ª</big> : ஒரு வரிசைக் காட்டி.
- Æ æ : இலத்தீன் கூட்டெழுத்து *AE*.
- Å å : பல்வேறு எசுக்காண்டினாவிய மொழிகளில் பயன்படுத்தப்படும் ஓர் எழுத்து.
# முள்ளிப்பொத்தானை

**முள்ளிப்பொத்தானை** (*Mullipothana*) என்பது இலங்கையின் கிழக்கே திருகோணமலை மாவட்டம், மூதூர் தொகுதியில் உள்ள ஒரு சிறிய ஊராகும். இது 60 ஆண்டுகளுக்கும் மேற்பட்ட குடியேற்ற வரலாற்றைக் கொண்டது ஆகும். இங்கு அல் ஹிஜ்ரா மத்திய மகா வித்தியாலயம் அமைந்துள்ளது.  
அல் ஹிஜ்ரா மத்திய மகா வித்தியாலயம் இப்போது பெயர் மாற்றம் பெற்று அல்ஹிஜ்ரா மத்திய கல்லூரி என திகழ்கின்றது.பல புதிய மாற்றங்கள் பெற்று தாய்ப் பாடசாலையாக விளங்கும் முன்னிலைப் பாடசாலை இதுவாகும். இப்பிரதேசத்தைப் பிரதிபலிக்கும் முகமாக முள்ளிப்பொத்தானை பிரதேச சபை விளங்குகின்றது. இப்பிரதேச சபையின் தவிசாளர்களாக தாலிப்அலி ஹாஜியார் மற்றும் சுபியான் ஆகியோர் மக்களால் தெரிவு செய்யப்பட்டவர்ளுள் ஈண்டு குறிப்பிடத்தக்கவர்கள்.
# எஸ் பிக்சர்ஸ்

**எஸ் பிச்சர்ஸ்** என்பது பிரபல இந்திய திரைப்பட இயக்குநர் சங்கருக்கு சொந்தமான திரைப்பட தயாரிப்பு நிறுவனமாகும். இந்நிறுவனம், திரைப்பட தயாரிப்பு மட்டுமின்றி திரைப்படங்களை விநியோகமும் செய்து வருகிறது. இந்நிறுவனம் தயாரித்த திரைப்படங்களில் பெரும்பாலானவை குறைவான ஆக்கச்செலவில் உருவாக்கப்பட்ட திரைப்படங்களாகும்.
# எஸ் பிக்சர்ஸ்

## திரைப்பட விபரம்

### தயாரித்த திரைப்படங்கள்

| **ஆண்டு** | **திரைப்படம்** | **நடிகர்கள்** | **இயக்குநர்** | **மொழி** |
| --- | --- | --- | --- | --- |
| 1999 | *முதல்வன்* | அர்ஜுன், மனிஷா கொய்ராலா, சுஷ்மிதா சென், ரகுவரன், மணிவண்ணன், வடிவேலு, லைலா | சங்கர் | தமிழ் |
| 2004 | *காதல்* | பரத், சந்தியா | பாலாஜி சக்திவேல் | தமிழ் |
| 2006 | *இம்சை அரசன் 23ஆம் புலிகேசி* | வடிவேலு, தேஜாஸ்ரீ, நாசர், மனோரமா, மோனிகா | சிம்புதேவன் | தமிழ் |
| *வெயில்* | பரத், பசுபதி, பாவனா, ஷ்ரேயா ரெட்டி | வசந்தபாலன் | தமிழ் |  |
| 2007 | *கல்லூரி* | தமன்னா, அகில் | பாலாஜி சக்திவேல் | தமிழ் |
| 2008 | *அறை எண் 305ல் கடவுள்* | சந்தானம், கஞ்சா கறுப்பு, பிரகாஷ் ராஜ், மதுமிதா, ஜோதிமயி | சிம்புதேவன் | தமிழ் |
| 2009 | *ஈரம்* | ஆதி, நந்தா, சிந்து மேனன், சரண்யா மோகன் | அறிவழகன் | தமிழ் |
| 2010 | *ரெட்டச்சுழி* | கே. பாலசந்தர், பாரதிராஜா, அஞ்சலி | தாமிரா | தமிழ் |
| *ஆனந்தபுரத்து வீடு* | நந்தா, சாயா சிங், ஆர்யன் | நாகா | தமிழ் | } |
# எஸ் பிக்சர்ஸ்

## திரைப்பட விபரம்

### வினியோகித்த திரைப்படங்கள்

| **ஆண்டு** | **திரைப்படம்** | **நடிகர்கள்** | **இயக்குநர்** | **மொழி** |  |
| --- | --- | --- | --- | --- | --- |
| 2006 | *பிரஜாபதி* | மம்மூட்டி, அதிதி ராவ் ஐதரி, நெடுமுடி வேணு | ரஞ்சித் | மலையாளம் |  |
| 2014 | *கப்பல்* | வைபவ், சோனம் பஜ்வா, கருணாகரன் | கார்த்திக் ஜி. கிரிஷ் | தமிழ் | } |
# எஸ் பிக்சர்ஸ்

## இதனையும் காண்க

- சங்கர் (திரைப்பட இயக்குநர்)
- எஸ் மியூசிக்ஸ் - சங்கர் புதிதாக தொடங்கிய இசை வெளியீட்டு நிறுவனம்
# சமர்சதா விரைவுவண்டி

**சமர்சதா விரைவுவண்டி** (*Samarsata Express*) என்பது இந்திய இரயில்வேயினால் இயக்கப்படுகின்ற விரைவுவண்டிகளில் ஒன்றாகும். இது மும்பை லோக மானிய திலக் முனையத்தில் தொடங்கி, ஹவுரா சந்திப்பு வரை சென்று திரும்பும்.
# சமர்சதா விரைவுவண்டி

## நிறுத்தங்கள்

இது மும்பை, கல்யாண், நாசிக், ஜள்காவ், புசாவள், அகோலா, வர்தா, நாக்பூர், கோந்தியா, ராய்ப்பூர், ராவுர்கேலா, டாட்டாநகர், கரக்பூர், கொல்கத்தா ஆகிய ஊர்களின் வழியே பயணிக்கிறது.
# பெர்டெக்னிடேட்டு

**பெர்டெக்னிடேட்டு** *(pertechnetate)* என்பது TcO<sub>4</sub><sup>−</sup> என்ற வேதியியல் வாய்ப்பாடு கொண்ட ஒர் ஆக்சோ அயனியாகும். இது பெரும்பாலும் கதிரியக்கத் தனிமமான டெக்னீசியத்தின் தண்ணீரில் கரையக்கூடிய ஓரிடத்தான்களின் மூலமாக பயன்படுத்தப்படுகிறது. அதிலும் குறிப்பாக டெக்னீசியம்-99எம் (அரைவாழ்வுக் காலம் 6 மணி) ஓரிடத்தானை ஏந்திச் செல்லப் பயன்படுகிறது. பொதுவாக அணுக்கரு மருத்துவத்தில் அணுக்கரு அலகிடும் செயல்முறைகளில் பயன்படுகிறது.  
டெக்னிடேட்டு என்பது பெர்டெக்னிடேட்டு அயனியைக் கொண்டுள்ள ஒரு சேர்மமாகும். பெர்டெக்னிடேட்டு சேர்மங்கள் என்பவை டெக்னிடிக்(VII) அமிலத்தின் உப்புகளாகும். பெர்டெக்னிடேட்டு பெர்மாங்கனேட்டை ஒத்த ஒரு வேதிப்பொருள் என்றாலும் ஆக்சிசனேற்றும் பண்பை மிகக்குறைவாகவே பெற்றுள்ளது.
# பெர்டெக்னிடேட்டு

## டெக்னீசியம்-99எம் ஏந்தி

டெக்னீசியம்-99எம் உருவாக்கியானது குறைந்த அரைவாழ்வுக் காலம் கொண்ட டெக்னீசியம்-99எம் ஓரிடத்தானை பெர்டெக்னிடேட்டுடன் சேர்த்தே மருத்துவப் பயனுக்காக வழங்குகிறது. அலுமினாவால் பிடிக்கப்பட்டுள்ள மாலிப்டேட்டில் இருந்து டெக்னீசியம்-99எம் உருவாக்கியினுள் இச்சேர்மம் நேரடியாக உருவாக்கப்படுகிறது.
# பெர்டெக்னிடேட்டு

## அணுக்கரு மருத்துவத்தில் பயன்கள்

நோயுணர் அணுக்கரு மருத்துவத்தில் பெர்டெக்னிடேட்டு பரவலாகப் பயன்படுத்தப்படுகிறது. அயோடினுக்கு மாற்றாக டெக்னிடேட்டை பயன்படுத்த முடியும் என்பதால் தைராய்டு சுரப்பிகளில் உள்ள நுண்ணறை செல்களின் வழித்தடங்களில் Na/I ஒருதிசைச் சுமப்பியாக இருந்து நுண்ணறை செல்களுக்குள் அயோடின் உள்ளீர்க்கப்படுவதைத் தடுக்கிறது. கரிமமாகல் இன்றி சிறப்பாக அயோடின் உள்ளீர்ப்பை அளவிடுகிறது என்றபோதிலும் Tc99எம் பெர்டெக்னிடேட்டு I123 ஓரிடத்தானுக்கு மாற்றாக தைராய்டு சுரப்பியை வரைவு படமாக்கலில் பயன்படுத்தப்படுகிறது. பொதுவாக விரை முறுக்கத்தை அளவிட நடைமுறையில் மீயொலி பயன்படுத்தப்பட்டாலும் விரைக்குக் கதிரியக்கப் பாதிப்பை அளிக்காது என்ற காரணத்தினால் பெர்டெக்னிடேட்டும் பயன்படுத்தப்படுகிறது. இதயக்கீழறையின் இதயம் சார்ந்த செயல்பாடுகளை மதிப்பீடு செய்யப் பயன்படும் பலவாயில் ஏற்பு அலகிடல் சோதனைக்கான தன்கொடை இரத்தச் சிவப்பு அணுக்களுக்குப் பெயரிடல், சூல் உள்வளர்ச்சிக்கு முந்தைய உணவுப்பாதை மற்றும் குடல் இரத்தப்போக்கை ஒரிடமாக்குதல் அல்லது அறுவைச் சிகிச்சை மேலாண்மை மற்றும் பழுதடைந்த இரத்தச் சிவப்பு அணுக்களால் இடம் மாறித் தோன்றும் மண்ணீரல் திசுக்களைக் கண்டறிதல் ஆகியவற்றில் பெர்டெக்னிடேட்டு பயன்படுகிறது. இரைப்பை மென்சவ்வுகளில் உள்ள இரைப்பைச் செல்களில் சுரந்து திரள்கிறது என்பதால் இடம் மாறித் தோன்றும் மண்ணீரல் திசுக்கள் மெக்கல்லின் குடல்நீட்சிகளில் காணப்படுகையில் டெக்னிடேட்டு(VII) உடன் கதிரியக்க முகப்பிடப்பட்ட Tc99எம் ஊசிமூலமாக உள்ளுக்குள் செலுத்தப்படுகிறது
# பெர்டெக்னிடேட்டு

## கதிரியக்கம் சாரா பயன்கள்

அனைத்து டெக்னீசியம் உப்புகளும் சிறிய அளவில் கதிரியக்கத்தன்மை கொண்டவை. ஆனால் அவற்றுள் சில சேர்மங்களின் வேதிப்பண்புகள் சில பயன்களை வெளிப்படுத்துகின்றன. அந்நிகழ்வுகளில் குறைவான கதிரியக்கப் பண்பு கொண்ட டெக்னீசியம் சேர்மங்கள் பயன்படுத்தப்பட்டு கதிரியக்கப் பண்பு தற்காலிகமானதாகக் கருதப்படுகிறது. டெக்னீசியம் 97 இன் அரைவாழ்வுக் காலம் 2.6 மில்லியன் ஆண்டுகள் என்பதால் இத்தகைய பயன்களுக்கு இந்த ஒரிடத்தான் பொருத்தமானதாகக் கருதப்படுகிறது.  
டெக்னிடேட்(VII) கரைசல்கள் இரும்பு மேற்பரப்புகளுடன் வினைபுரிந்து டெக்னீசியம் ஈராக்சைடுகளைத் தருகின்றன. இதனால் எதிர் மின்முனை அரிப்புத் தடுப்பியாக இதனால் செயல்பட முடிகிறது.
# நாயக் (2001 திரைப்படம்)

**நாயக்** என்பது 2001ஆவது ஆண்டில் சங்கரின் இயக்கத்தில் வெளியான இந்தி திரைப்படமாகும். அனில் கபூர், ராணி முகர்ஜி, அம்ரிஷ் பூரி ஆகியோர் முக்கிய கதாபாத்திரங்களில் நடித்திருந்தனர்.
இத்திரைப்படம், அர்ஜுன், மனிஷா கொய்ராலா நடிப்பில் 1999இல் தமிழில் வெளியான முதல்வன் திரைப்படத்தின் மறுஆக்கமாகும். இத்திரைப்படத்திற்கு ஏ. ஆர். ரகுமான் இசையமைத்திருந்தார். இத்திரைப்படத்தில் இடம்பெற்ற பாடல்கள் அனைத்தும் தமிழில் வெளியான முதல்வன் திரைப்படத்தில் ஏற்கனவே இடம்பெற்ற பாடல்களாகும். அதிகமான பொருட்செலவில் உருவாக்கப்பட்ட இத்திரைப்படம் எதிர்பார்த்த அளவிற்கு வணிக ரீதியான வெற்றியை பெறவில்லை. *மினிஸ்டர்* என வங்காளத்தில் கசி கயாத் இயக்கத்தில் மன்னா, மௌசுமி நடிப்பில் உருவான இத்திரைப்படம் நாயக் திரைப்படத்துடன் இணைந்தே வெளியானது.
# பச்சை நீர்க்கோலி

**பச்சை நீர்க்கோலி** அல்லது **பச்சைநாகம்** (Macropisthodon plumbicolor) என்பது ஆசியாவில் காணப்படும் ஒரு நஞ்சில்லா பாம்பு இனமாகும்.
# பச்சை நீர்க்கோலி

## விளக்கம்

இவற்றின் தலை அகன்ற நடுத்தர அளவுள்ளவை ஆகும். வழுவழுப்பான மேடான செதில்களுடன் அடர் பச்சை நிறத்துடன், உடலில் ஒழுக்கற்ற கோடுகளையும் கொண்டிருக்கும். இவை வட்ட வடிவிலான கண்மணிகளைக் கொண்ட பெரிய கண்கொண்டிருக்கின்றன. உடலின் அடிப்பகுதி சாம்பல் கலந்த வெள்ளை நிறத்தில் காணப்படும். இவற்றின் கழுத்தில் v வடிவ குறியீடு காணப்படும். அச்சுருத்தப்பட்டால் நாகப்பாம்பு போன்று தலை உயர்த்ததி அச்சுறுத்தும். இதற்கு பிடித்து உணவு தேரைகள் ஆகும்.  
முழுமையாக வளர்ந்த இப்பாம்புகள் 2 அடி (0.61 மீ) நீளம் இருக்கும். இப்பாம்புகள் இந்தியா, இலங்கை போன்ற நாடுகளில் மலைப்பகுதிகள், சமவெளிகளில் உள்ள காடுகள் போன்ற இடங்களில் காணப்படுகிறது. ஆனைமலை பகுதிகளில் 4,700 அடி (1,400 மீ) உயரம்வரைக் காணப்படுவதாக டபிள்யூ டேவிசன் அவர்களின் கூற்று. இப்பாம்புகள் வங்கதேசம், மியான்மார், பாக்கித்தான் போன்ற நாடுகளிலும் காணப்படுகிறது .
# கண்டங்கண்டை நீர்க்கோலி

**கண்டங்கண்டை நீர்கோலி** அல்லது **ஆசிய தண்ணீர் பாம்பு** (*Fowlea piscator*) என்பது ஒரு நஞ்சற்ற பாம்பு வகை ஆகும் இப்பாம்புகள் ஆசியாவில் காணப்படுகினறன.  
இந்த பாம்பின் கண்கள் சிறியதாகவும், அதன் நாசியில் இருந்து குறைந்த தூரத்தில் இருக்கும். கண்களைச் சுற்றி கருவளையம் அமைந்திருக்கும். நடுத்தர அளவில் பளபளப்பான மேடான செதில்களைக் கொண்டிருக்கும். இதன் தலை கூர்மையாகவும், கழுத்திலிருந்து வேறுபட்டு தெரியும். உடலின் அடிப்பகுதி வெள்ளையாகக் காணப்படும். இதன் உடல் முழுவதும் சதுரங்க அட்டைப்போனறு புள்ளி அமைப்பு இருக்கும்.
# கண்டங்கண்டை நீர்க்கோலி

## வாழ்விடம்

இந்தப் பாம்புகள் நன்னீர் ஏரிகள், ஆறுகள் போன்ற இடங்களின் அருகில் காணப்படுகின்றன. இதன் உணவு சிறிய மீன் மற்றும் நீர்த் தவளைகள் ஆகும்.
# கண்டங்கண்டை நீர்க்கோலி

## பரவல்

இப்பாம்பினங்கள் ஆப்கானிஸ்தான், வங்காளதேசம், பாக்கித்தான், இலங்கை, இந்தியா, மியான்மர், நேபாளம், தாய்லாந்து, லாவோஸ், கம்போடியா, வியட்நாம், மேற்கு மலேசியா, சீனா ( ஜேஜியாங், ஜியாங்சி, புஜியான் மாகாணம், குவாங்டாங், ஹைனன், குவாங்ஸி, யுன்னான் மாகாணங்கள்), தைவான், இந்தோனேசியா (சுமத்ரா, ஜாவா, போர்னியோ, சுலவேசி) போன்ற நாடுகளில் காணப்படுகிறது.
# கண்டங்கண்டை நீர்க்கோலி

## பல மொழிகளில் இதன் பெயர்

- அஸ்சாமி - ঢোঁৰা সাপ
- பெங்காலி - ঢোঁড়া সাপ
- ஒரியா- ଧଣ୍ଡ ସାପ
- குஜராத்தி - dendu saap
- இந்தி - Dendu saap
- இந்தோனேசியா - Bandotan
- கன்னடம் - ನೀರು ಹಾವು
- மராத்தி - दिवड
- மலையாளம் - നീർക്കോലി
- தெலுங்கு - నీరు కట్టు (neeru kattu)
# மல்லேசப்பா மடிவாளப்பா கலபுர்கி

**ம. ம. கல்புர்கி**, கன்னட எழுத்தாளர் ஆவார். இவர் சாகித்திய அகாதமியின் விருதைப் பெற்றவர். இவர் நிருபதுங்கா விருது, பம்பா விருது, கர்நாடக மாநில அரசின் சாகித்திய விருது ஆகியவற்றையும் பெற்றவர்.
# மல்லேசப்பா மடிவாளப்பா கலபுர்கி

## வாழ்க்கைக் குறிப்பு

இவர் கர்நாடகத்தின் பிஜாப்பூர் மாவட்டத்துக்கு உட்பட்ட சிந்தகி வட்டத்தில் உள்ள யரகல் என்ற ஊரில் பிறந்தார். கன்னடத்தில் முதுகலைப் பட்டம் பெற்றவர். ஹம்பியில் உள்ள கன்னடப் பல்கலைக்கழகத்தில் துணை வேந்தராகப் பணியாற்றியுள்ளார். இவர் 2015ஆம் ஆண்டின் ஆகஸ்ட் முப்பதாம் நாளில் இந்து வலதுசாரி தீவிரவாதிகளால் அவரது வீட்டில் வைத்து துப்பாக்கியால் சுட்டுக் கொல்லப்பட்டார்.
# மல்லேசப்பா மடிவாளப்பா கலபுர்கி

## சமூகப் பணி

ம.ம. கலபுர்கி தொடர்ந்து மூடநம்பிக்கைகளுக்கு எதிராகவும், இந்துத்வா அடிப்படைவாதிகளுக்கு எதிராகவும், சாதிய கட்டமைப்புக்கு எதிராகவும் குரல் எழுப்பி வந்தார். 12-ம் நூற்றாண்டில் கருநாடகத்தில் தோன்றிய லிங்காயத சமயநெறியை மிகத் தீவிரமாக பின்பற்றியும், அதைப் பற்றி விரிவாக ஆய்வு செய்தும் வந்தவர்.  
1989 யில் மார்கா 1 என்ற தனது புத்தகத்தில் லிங்காயத மதத்தின் வசன கவிதைகளைப் பற்றி ஆய்வு செய்து எழுதியிருந்தார். இதில் பசவண்ணரது இரண்டாவது மனைவி நீலாம்பிகை பற்றியும் அவர் குறிப்பிட்டிருந்தார். நீலாம்பிகைக்கும் பசவண்ணருக்குமான உறவு தாம்பத்திய இச்சையற்ற காதலே என அவர் எழுதியிருந்தார். மற்றொரு கட்டுரையில், மற்றொரு வீரசைவ லிங்காயத கவியான சன்னபசவரது பிறப்பைப் பற்றி வரலாற்று சான்றுகளுடன் எழுதியிருந்தார். அதில், பசவண்ணரது சகோதரி நாகாளாம்பிகைக்கும் காக்கையா என்ற பொற்கொல்லருக்கும் நடந்த திருமணத்தின் மூலமாக பிறந்தவரே சன்னபசவர் என அவர் குறிப்பிட்டிருந்தார். ஆரம்ப காலங்களில் சாதிமுறைகளை கடுமையாக எதிர்த்து வந்த வீரசைவ லிங்காயதர்கள், பிற்காலங்களில் அதை கைவிட்டுவிட்டனர். அதனால் தாழ்ந்த சாதியாக கருதப்படும் பொற்கொல்லருக்கு பிறந்தவர் சன்னபசவர் என்ற உண்மையை மறைத்துவிட்டு, தெய்வ அருளால் கன்னி கலையாமல் நாகாளாம்பிகை கருவுற்றார் என சொல்லி வந்தனர். இதனை கலபுர்கி கடுமையாக விமர்சித்ததோடு, உண்மை வரலாற்றை சான்றுகளுடன் எடுத்து வைத்திருந்தார். இதன் விளைவாக, லிங்காயத கோவில் குருக்கள் பலரது எதிர்ப்பையும் சம்பாதித்திருந்தார்.  
லிங்காயத சமயத்தில் நுழைந்துவிட்ட விக்கிரக வழிபாடுகளையும், தேவையற்ற சடங்கு சம்பிரதாயங்களையும் கடுமையாக எதிர்த்து வந்தார். அத்தோடு லிங்காயத சமயமும், இந்து சமயமும் ஒன்றல்ல என்ற கருத்தையும் முன் வைத்திருந்தார். கடந்த 2014 ஆம் ஆண்டு ஜூன் மாதத்தில் நடைபெற்றிருந்த மூடநம்பிக்கைகளுக்கு எதிரான மசோதா மீதான ஒரு கருத்தரங்கில் பேசியபோது, உடுப்பி ராஜகோபாலாச்சாரிய அனந்தமூர்த்தி என்ற புகழ்பெற்ற கன்னட எழுத்தாளர் எழுதிய *பெதள பூசே யாக்கே கூடாது* (நிர்வாண வழிபாடு ஏன் கூடாது?) என்ற புத்தகத்தை மேற்கோள் காட்டி விக்கிரக வழிபாட்டை கடுமையாக சாடியிருந்தார். இதனால் விஷ்வ ஹிந்து பரிஷத், பஜ்ரங் தளம், ஸ்ரீராம் சேனை போன்ற பலசங்கப் பரிவாரக் குழுக்கள் இவர் மீது கடும் விசனம் கொண்டிருந்தனர் என்பதும் குறிப்பிடத்தக்கது.
# மல்லேசப்பா மடிவாளப்பா கலபுர்கி

## எழுதியவை

- *நீரு நீரடிசித்து*
- *சாரங்கஸ்ரீ*
- *கெட்டித்து கல்யாண்*
- *மார்கா*
# மல்லேசப்பா மடிவாளப்பா கலபுர்கி

## விருதுகள்

- கர்நாடக அரசின் சாகித்திய அகாதெமி விருது
- மத்திய அரசின் சாகித்திய அகாதமி விருது
- ஜானபாத் விருது
- யட்சகானா விருது
- பம்பா விருது
- நிருபதுங்கா விருது
# தமிழ் நடைக் கையேடு

**தமிழ் நடைக் கையேடு** என்பது தமிழ் உரைநடையை எழுதும்போது கடைப்பிடிக்க வேண்டிய நெறிமுறைகளைத் தொகுத்துத் தரும் ஒரு நூலாகும். இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்) ஆகிய நிறுவனங்கள் இக்கையேட்டின் உருவாக்கத்தில் பங்கேற்றன. இந்நூலின் முதல் பதிப்பை பிப்ருவரி 1999இல் மொழி அறக்கட்டளை வெளியிட்டது. மீண்டும் 2004இல் மொழி அறக்கட்டளைக்காக அடையாளம் பதிப்பகம் வெளியிட்டது.